7. oktober 2009

J. nr.:

Ref.: PGM/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Referat af møde i Studienævn for Historie onsdag den 30. september kl. 14.00 i mødelokale 6

**Møde nr.: 8**

**Til stede var:**  Per Grau Møller, studieleder (studienævnsformand)

Per Boje, professor

Mogens Rostgaard Nissen, lektor

Anne Magnussen, lektor

Jørn Brøndal, lektor

Lasse Rahn, stud.mag.

Stefan Marschall Kristensen, stud.mag.

Maj Line Wedderkopp, stud.mag.

Michael Nielsen, faglig vejleder (observatør), Historie i Odense

Simon Holmstrøm, faglig vejleder (observatør), Amerikanske Studier  
 Julia Rytter Dakwar, faglig vejleder (observatør), Historie i Kolding

Majbritt Juhl-Nielsen, sekretær

**Referent:**

Majbritt Juhl-Nielsen & Per Grau Møller

**Fraværende med afbud:** Michael Bregnsbo, viceinstitutleder (observatør)

Diana Brunholm Larsen, sekretær (observatør)

Kitt Kragelund Abrahamsen, stud.mag.

Anette Petri, stud.mag.

Mogens Nissen forlod mødet efter pkt. 6 og Jørn Brøndal efter pkt. 8.

**Studienævnets medlemmer var indkaldt med følgende dagsorden:**

1. Ekspederet siden sidste møde
2. Meddelelser
3. Vedr. undervisning
4. Vedr. eksamen
5. ekstraordinær aflevering af BA-projekt?
6. terminerne for eksamen i særfag
7. Studieordning
8. nye fælles regler for Videnskabsteori
9. Regler for 4. gangsdispensationer
10. Ansøgninger
11. Kommunikation, studiemiljø og studieordning – nedsættelse af arbejdsgruppe?
12. Nye mødedatoer
13. Eventuelt

Dagsordenen blev godkendt med tilføjelse af et nyt *punkt 3. Dokumentation ved dødsfald*. De øvrige punkter forskydes tilsvarende.

**Ad. 1: Ekspederet siden sidste møde**

**1-1:** Brev til dekanen med anbefaling af godkendelse af særligt tilrettelagt tilvalg på 45 ECTS i Erhvervsøkonomi ved SDU i Esbjerg.

**1-2:** Godkendelse af oprettelse af undervisning i Palæografi.

PGM redegjorde for, at der var tale om et lynhurtigt sammensat kursus henvendt til Historie og Klassiske Studier på 5 ECTS. På Historiestudiet er der mulighed med nogle tilpassede eksamensmoduler at kurset kan udgøre 10 ECTS.

**Ad. 2: Meddelelser**

*Skriftlige meddelelser*

**2-1:** Tilbud om studenterintroduktioner til Rigsarkivet.

**2-2:** Indkaldelse til møde i Akademisk Råd, 15. september.

**2-3:** Seminar om Americanization as Creolization, 17. september.

**2-4:** Orientering fra IHKS om godkendelse af studiegrupper ved Historiestudiet i Odense.

PGM orienterede om, at der udover de i skrivelsen nævnte 5 studiegrupper er yderligere 2 studiegrupper under etablering, herunder en faglig dag-studiegruppe. Målet skulle gerne være at få etableret en faglig dag i studieugen i efteråret.

**2-5:** Information fra fakultetet om de studerendes valg til bestyrelse, akademisk råd, studienævn og ph.d.-udvalg.

**2-6:** Referat af møde i institutudvalget, 18. juni.

**2-7:** Indkaldelse til møde i institutudvalget, 24. september.

**2-8:** Anmodning fra fakultet om fremsendelse af oplysninger om og i givet fald hvor mange eksempler studierne har på studerende, der har deltaget i den ordinære eksamen i maj/juni 2009 alene med det formål at få udløst en reeksamen i august. Anmodningen kommer på baggrund af diskussioner mellem universiteterne og Videnskabsministeriet om forenkling af regler vedr. eksamen, censur m.m.

*Mundtlige meddelelser*

PGM orienterede om, at han havde deltaget i alumnedagen lørdag d. 19. september. Der var kun få historikere mødt frem, men da der ikke var forsøgt at organisere det fagvis, var det vanskeligt at få et overblik og tilsvarende vanskeligt at få respons fra vores kandidater som et alternativt aftagerpanel.

Studiestartsamtaler med årgang 2009 var just overstået. Ca. 2/3 havde valgt at tage imod tilbuddet, og det var i overvejende grad gode samtaler med positivt indstillede studerende uden større kritikpunkter, som vi havde gennemført. Sammenholdt med fremmødelister var det kun få studerende som skulle kontaktes mhp. at genoverveje deres indskrivning.

**Ad. 3: Dokumentation ved dødsfald**

Studienævnet diskuterede praksis med at indkalde dokumentation for dødsfald i familien. Konklusionen blev, at det ikke længere er nødvendigt, men at studienævnet fortsat kræver dokumentation i form af f.eks. lægeerklæringer, såfremt den studerende påberåber sig længerevarende uarbejdsdygtighed som følge af dødsfaldet i familien.

**Ad. 4: Vedr. undervisning**

PGM orienterede om, at planlægningen af forårets undervisning på historiestudiet i Odense var i gang.

**Ad. 5: Vedr. eksamen**

1. Ekstraordinær aflevering af BA-projekt?

Da det har vist sig, at mange ikke når at aflevere deres BA-projekt til tiden, har muligheden været undersøgt for, om man kunne få en ekstraordinær aflevering til januar uden at skulle aflevere blankt her til 5. oktober. Det har i forhold til eksamenskontoret ikke vist sig praktisk muligt, hvorfor punktet bortfalder.

Til gengæld affødte det en diskussion af afleveringstidspunktet (1. mandag i oktober), som mange fandt uheldigt, især på studentersiden, idet det ikke var muligt at lave et BA-projekt i løbet af september måned. Selv om man har et BA-seminar i foråret der skulle forberede den studerende på skriveprocessen, viste praksis noget andet. Derfor var der et udbredt ønske om at flytte afleveringsfristen til 1. september. Det kræver en studieordningsændring, som vil blive behandlet på næste studienævnsmøde.

1. Terminerne for eksamen i særfag

Med de nugældende reeksamensregler betyder vores hidtidige praksis med at åbne mulighed for eksamener i alle fag i hver termin, at der kan forekomme eksamen 4 gange uden at der har været undervist i faget i mellemtiden. Dette er især tilfældet for særfagene (med fast pensum som kun udbydes hvert 2. semester). Med baggrund i begrænsede ressourcer i lærerkræfter til at afholde eksamen besluttede studienævnet derfor, at eksamen i særfag på BA-historie uddannelsen samt tilvalg – både i Odense og Kolding – kun skal afholdes i den eksamenstermin, der følger efter det semester hvor der har været undervist. Det gælder fagene: Europa i verden 1 og 2, analysestrategier 1, 2 og 3, informationssøgning og dokumentation, analysestrategier og dokumentation, videnskabsteori 1 og 2, historiebrug og historieformidling samt historie og samfundsvidenskab. Undtaget fra reglen er valgfagene i form af områder, hvor der (bortset fra område 1) skal indgives individuelle petita. Reglen vil gælde fra vintereksamen 2009-10, hvortil det altså ikke vil være muligt at melde sig i særfag, hvor der ikke har været undervist i efterårssemestret.

1. Der forelå rapporter fra en række censorer til sommereksamen.

**Ad. 6: Studieordning**

1. Nye fælles regler for Videnskabsteori  
   Fra fakultetet var udsendt et rettelsesblad til studieordningen mhp. faget videnskabsteori 1. Det var et resultat af et lille udvalgsarbejde under fakultetet. Studienævnet drøftede forslaget på baggrund af drøftelser som PGM havde haft med Histories underviser i faget, og besluttede at tilbagesende forslaget med tre mindre rettelser til fakultetet. Det gælder for både BA-uddannelsen i både Odense og Kolding. Fakultetet vil foretage det fornødne mht. rettelsesblad.

**Ad. 7: Regler for 4. gangsdispensationer**

Efter sidste møde havde studienævnet ført en længere email-diskussion om kriterierne for at give 4./ evt. 5. gangs dispensationer til eksamensforsøg. Med baggrund heri konstateredes, at lovgrundlaget for at give dispensationer er, at der skal foreligge særlige omstændigheder i eksamenssituationen, der kan begrunde en dispensation. En særlig grund kan være, at der er tale om sidste eksamen på en uddannelse. Der må i situationen ikke tages hensyn til studieegnethed. Men det vil fremover være et krav, at de særlige grunde ekspliciteres nøje og dokumenteres, således at studienævnet kan tage stilling til dem.

For at undgå at studerende kommer i den situation at misbruge 3 eksamensforsøg besluttedes det at sende et brev til de studerende som har brugt to forgæves eksamensforsøg med indskærpelse af at der kun var et forsøg tilbage og at der ikke kan forventes en dispensation, uden at der foreligger særlige omstændigheder. Føler den studerende behovet, opfordres han/hun til en samtale med faglig vejleder for at klargøre situationen og planlægge et hensigtsmæssigt eksamensforløb mht. at bestå 3. forsøg.

Dette gælder for alle uddannelser under studienævnet.

**Ad. 8: Ansøgninger**

**8-1:** Ansøgning om dispensation til udsættelse af afleveringsfrist i specialet. Ansøgningen blev imødekommet p.gr.a. de særlige omstændigheder der var indtrådt efter kontraktens underskrivelse uden at den studerende havde haft indflydelse herpå.

**8-2:** Ansøgning om dispensation til udsættelse af afleveringsfrist i specialet. Ansøgningen blev imødekommet p.gr.a. sygdomsforløb.

**8-3:** Ansøgning om forhåndsgodkendelse af fag ved Ohio University. Ansøgningen blev forhåndsgodkendt.

**8-4:** Ansøgning om forhåndsgodkendelse af fag ved Ohio University. Ansøgningen blev forhåndsgodkendt.

**8-5:** Ansøgning om forhåndsgodkendelse af fag ved Ohio University. Ansøgningen blev forhåndsgodkendt.

**8-6:** Ansøgning om at måtte gå til mundtlig eksamen i Emner i Amerikansk Kultur i december i stedet for januar pga. forestående fødsel. Ansøgningen blev imødekommet.

**8-7:** Ansøgning om at blive indskrevet på kandidatuddannelsen i Amerikanske Studier. Ansøgningen blev imødekommet. Samtidig blev der også givet merit til en række fag med baggrund i studier ved Columbia University, således at den studerende kun mangler specialet.

**8-8:** Ansøgning om at få meritoverført beståede fag på tidligere indskrivning på Historie til nyeste indskrivning på bacheloruddannelsen. Ansøgningen blev imødekommet.

**8-9:** Ansøgning om forhåndsgodkendelse af udlandsophold på 10 ECTS ved hhv. University of North Carolina University eller University of Ottawa. Ansøgningen blev forhåndsgodkendt.

**8-10:** Ansøgning om fjerde eksamensforsøg i *Europa i verden 1*. Ansøgningen blev imødekommet, da det er sidste fag, den studerende mangler at bestå på tilvalget i Historie.

**8-11:** Ansøgning om dispensation fra reglerne om førsteårsprøven, da denne ikke er bestået inden for to år efter studiestart. Ansøgningen blev imødekommet.

**8-12:** Ansøgning om Ansøgning om forhåndsgodkendelse af udlandsophold på 20 ECTS ved University of St. Andrews (samtidig læses 10 ECTS på Historiestudiet). Ansøgningen blev forhåndsgodkendt.

**8-13:** Ansøgning om dispensation fra reglerne om førsteårsprøven, da denne ikke er bestået inden for to år efter studiestart. Ansøgningen blev imødekommet.

**8-14:** Ansøgning om fjerde eksamensforsøg i bachelorprojektet. Ansøgningen blev imødekommet, da det er det sidste fag, den studerende mangler for at bestå bacheloruddannelsen.

**8-15:** Ansøgning om forhåndsgodkendelse af udlandsophold på 30 ECTS ved California State University, Bakersfield, USA. Ansøgningen blev forhåndsgodkendt.

**8-16:** Ansøgning om forhåndsgodkendelse af praktikophold på projekt i Papa New Guinea. Praktikophold ønskes at give merit for faget *Bæredygtig forvaltning af den maritime kulturarv*. Ansøgningen blev forhåndsgodkendt under forudsætning af at der dokumenteres en skriftlig aftale med praktikstedet om arbejdsomfang og vilkår.

**8-17:** Ansøgning om at måtte tilmelde sig Område 13, selvom alle områderne 5-12 endnu ikke er afsluttet. Ansøgningen blev imødekommet, da område 13 rent principielt kan placeres valgfrit efter område 5-12. Blot skal man overholde kravene om, at område 13 skal ligge i forlængelse af et tidligere kandidatområde, der er afviklet med en mundtlig prøve.

**8-18:** Ansøgning om at blive genoptaget på ’91-studieordningen, selvom denne studieordning for længst er udfaset. Ansøgningen blev imødekommet, da den studerende kun mangler at skrive specialet. Det skal dog undersøges, om den studerende kan få sine ECTS-points for de andre fag på kandidatuddannelsen overflyttet en bloc, således at der kun mangler specialet, som så skal afvikles efter den nugældende studieordning.

**8-19:** Ansøgning om støtte til ekskursion til Bork Vikingehavn i uge 39. Ansøgningen blev støttet med kr. 100,- pr. studerende.

**8-20:** Ansøgning om oprettelse af studiegruppe om specialeskrivning ved Anne Magnussen. Da 1. års studerende i sagens natur ikke er aktuelle til en sådan gruppe er der ikke mulighed for at få instituttets støtte hertil. Da initiativet er støtteværdigt, blev ansøgningen imødekommet med 3.000 kr. til dækning af udgifter i forb. m. studiegruppens arbejde til og med august 2010.

**8-21:** Ansøgning om dispensation fra reglerne om førsteårsprøven, da denne ikke er bestået inden for to år efter studiestart. Ansøgningen blev imødekommet.

**Ad. 9: Kommunikation, studiemiljø og studieordning – nedsættelse af arbejdsgruppe?**

Baggrunden for punktet var spørgsmålet om forårets drøftelser i de to arbejdsgrupper om hhv. studieordning og studiemiljø samt kommunikation skulle fortsætte, nu hvor akkrediteringsprocessen var lykkeligt overstået. Studienævnet var enigt herom og den fra lærerside udpegede gruppe (Nils Arne Sørensen, Jesper Majbom Madsen, Anne Magnussen, Per Boje, Jeppe Nevers, Lars Bisgaard, Erik Kulavig samt Per Grau Møller) skulle suppleres med studenterrepræsentanter. Foreløbig meldte sig Maj Wedderkopp, Lasse Rahn, Michael Nielsen. Yderligere medlemmer kan melde sig til studielederen, ligesom også repræsentanter fra studiet i Kolding vil få muligheden.

Det er lærergruppens indstilling, at Nils Arne Sørensen, Jesper Majbom Madsen er tovholdere på gruppens arbejde.

Kommissoriet for arbejdsgruppen vil bredt blive at undersøge de konkrete muligheder for at forbedre kommunikation (udadtil specielt via hjemmeside), studiemiljøet (internt) samt evt. komme med forslag til ændringer af studieordningen. Arbejdsgruppen vil påbegynde sit arbejde efter efterårsferien.

**Ad. 10: Nye mødedatoer**

Da flere studienævnsmedlemmer p.gr.a. undervisning ikke kan deltage i de tidligere besluttede mødedatoer blev følgende nye mødedatoer aftalt for efteråret:

tirsdag d. 27. oktober kl. 14.00

tirsdag d. 24. november kl. 14.00

Der fastholdtes datoen onsdag d. 16. december kl. 14.00, hvor der traditionelt er en lille efterfølgende sammenkomst.

**Ad. 11. Eventuelt**

PGM takkede to personer i tæt samarbejde med studienævnet, som begge havde deres sidste arbejdsdag denne dag:

Det gjaldt Kristina Bonde Sørensen, som var stoppet som faglig vejleder. Hun har i de forløbne 1½ år gjort en stor og målrettet indsats med at vejlede studerende og informere på klar og forbilledlig vis om studiet for potentielle studerende.

Det gjaldt Majbritt Juhl Nielsen, som i de forløbne 4 år har arbejdet som studiesekretær på Historiestudiet (afbrudt af knap et års barselsorlov). Hun har gjort en forbilledlig indsats for at forberede og følge op på studienævnets beslutninger og haft orden på sagerne. Hun ønskes held og lykke i sit nye job på Gymnasiepædagogik.

Mødet sluttede kl. 16.30.

Næste møde finder sted i mødelokale 6.

Per Grau Møller, Studienævnsformand

/Majbritt Juhl Nielsen, sekretær